CELEX: C2006/190/42
Language: fi
Date: 2006-08-12 00:00:00
Title: Asia T-148/06: Kanne 26.5.2006 — Marie Claire v. SMHV — Marie Claire Album (MARIE CLAIRE)

12.8.2006   
            
            
               FI
            
            
               Euroopan unionin virallinen lehti
            
            
               C 190/23
            
         Kanne 26.5.2006 — Marie Claire v. SMHV — Marie Claire Album (MARIE CLAIRE)
   (Asia T-148/06)
   (2006/C 190/42)
   Kannekirjelmän kieli: espanja
   Asianosaiset
   
      Kantaja: Marie Claire S.A. (Castellón, Espanja) (edustajat: asianajajat T. Fernández Mateos ja T. Marín Bataller)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Marie Claire Album SA
   Vaatimukset
   
               —
            
            
               toisen valituslautakunnan 6.3.2006 asiassa R-530/2004-2 tekemä päätös on kumottava
            
         
               —
            
            
               vastaavasti on todettava, etteivät rekisteröitäväksi haettua tavaramerkkiä koske yhteisön tavaramerkistä annetun asetuksen N:o 40/94 8 artiklan 5 kohtaan sisältyvät rekisteröintiä koskevat kiellot ja ettei kyseisiä säännöksiä voida soveltaa käsiteltävänä olevassa asiassa
            
         
               —
            
            
               on todettava, ettei numerolla 77.834 rekisteröitäväksi haettu tavaramerkki ”MARIE CLAIRE” ilman perusteltua syytä merkitse vastapuolen tavaramerkin erottamiskyvyn tai maineen epäoikeudenmukaista hyväksikäyttöä taikka olisi sille haitaksi
            
         
               —
            
            
               on todettava, ettei myöskään yhteisön tavaramerkistä annetun asetuksen N:o 40/94 8 artiklan 1 kohdassa säädettyjä kieltoja voida soveltaa rekisteröitäväksi haettuun tavaramerkkiin, minkä jo väiteosasto ja toinen valituslautakunta ovat ratkaisuissaan todenneet
            
         
               —
            
            
               on hyväksyttävä kantajan tavaramerkin ”MARIE CLAIRE” rekisteröinti yhteisön tavaramerkiksi nro 77.834 kansainvälisen nimikkeistön luokkaan 25 kuuluville tuotteille ”uima-asut ja alusasut ja -vaatteet”
            
         
               —
            
            
               SMHV on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
      Yhteisön tavaramerkin hakija: Kantaja.
   
      Haettu yhteisön tavaramerkki: Sanamerkki ”MARIE CLAIRE” luokkaan 25 kuuluville tuotteille — hakemus nro 2 389 567.
   
      Sen tavaramerkin haltija, johon väitemenettelyssä on vedottu: Marie Claire Album SA.
   
      Se tavaramerkki, johon väitemenettelyssä on vedottu: Kansalliset ja kansainväliset sana- ja kuviomerkit ”MARIE CLAIRE” luokkiin 1, 3, 14, 16, 18, 20–22, 24–28, 41 ja 42 kuuluville tuotteille ja palveluille.
   
      Väiteosaston ratkaisu: Väitteen hylkääminen.
   
      Valituslautakunnan ratkaisu: Väiteosaston ratkaisun kumoaminen ja väitteen hyväksyminen.
   
      Kanneperusteet: Asetuksen N:o 40/94 8 artiklan 1 kohdan b alakohdan ja 5 kohdan rikkominen.